OpenLLM-France/wikimedia huggingface dataset:
# .aq

.aq és el domini territorial de primer nivell (ccTLD) de l'Antàrtida (que no és un estat). Està reservat per a organitzacions que treballen a l'Antàrtida o promouen les regions de l'Antàrtida i l'Oceà Austral. És administrat per Peter Mott de l'Antarctica Network Information Center Limited de Christchurch, Nova Zelanda.
Els noms de domini .aq estan disponibles de manera gratuïta i el registre es concedeix per un període de 24 mesos. Com a regla general, els registrats només tenen assignat un únic nom de domini .aq. El registre no té lloc web. El registre només és possible posant-se en contacte amb Antarctica Network Information Center Limited.

## Referències

* ↑ «Delegation Record for .AQ». [Consulta: 26 juliol 2021].
* ↑ «.aq - The TLD for Antarctica». park.io, 29-10-2015. Arxivat de l'original el 2022-04-26. [Consulta: 10 desembre 2022].

## Enllaços externs

* Informació Whois de IANA del domini .aq (anglès)
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Gran Consell del Feixisme

El Gran Consell del Feixisme (en italià Gran Consiglio del Fascismo) fou un dels principals òrgans de govern durant la Itàlia Feixista al costat de la Cambra del Fasci i de les Corporacions (en italià, Camera dei Fasci e delle Corporazioni).

## Història

El Consell fou instituït el desembre del 1922 com un òrgan del Parti Nacional Feixista i la seva seu era al Palau Venècia, que era a més seu de la Presidència del Govern en mans de Benito Mussolini. Cinc anys després, el desembre del 1928, el Gran Consell Del Feixisme adquireix per llei la consideració d'òrgan constitucional del Regne d'Itàlia. Oficialment la institució perdurarà fins a l'agost del 1943 quan és dissolt oficialment. Un mes abans, el 24 de juliol en l'anomenada ordre del dia Grandi, Mussolini és destituït com a cap del govern.

## Estructura

El Consell era nomenat i presidit per Benito Mussolini, Cap de Govern i a més Secretari del Partit Nacional Feixista. Entre els seus membres hi havia:
* Els Quadrumvirii de la Marxa sobre Roma d'agost del 1922: Michele Bianchi, Emilio de Bono, Cesare María de Vecchi e Italo Balbo, a més del mateix Mussolini.
* El President del Senat
* El President de la Cambra de Diputats, anomenada des del 1939 com a feixista: Camera dei Fasci e delle Corporazioni.
* El Ministre de Justícia.
* El Ministre d'Afers Estrangers
* El Ministre d'Agricultura i Silvicultura.
* El Ministre d'Educació.
* El Ministre de les Corporacions.
* El Ministre de Cultura Popular
* El President de la Reial Acadèmia d'Itàlia.
* El President del Tribunal Especial de l'Estat d'Emergència i Defensa.
* El President de la Corporació d'Industrials, Treballadors del camp i treballadores industrials.
* El Cap del Gabinet, alhora comandant de les Camises Negres.
* Aquells que haguessin estat ministres per un període de tres anys

## Funcions

El Consell tenia bàsicament unes funcions consultives i poca cosa més. A partir del 1928, paral·lelament a la pràctica liquidació del sistema liberal a Itàlia, l'organisme s'institucionalitzarà definitivament. A partir d'aquesta data el Consell serà l'encarregat de presentar una llista electoral única formada per noms presentats per les corporacions i d'altres organitzacions feixistes. A més pot proposar noms de nous ministres o de cap de govern i opinar sobre aspectes tan constitucionals com de qualsevol altre tipus a proposta del Govern tot i que la seva opinió no era vinculant.
# Matvei Zubov

Matvei Zubov (en rus Матвей Зубов) (22 de gener de 1991) és un ciclista rus. Combina tant la ruta com la pista.

## Palmarès en pista

* 2009
** Campió del món júnior en Persecució per equips (amb Konstantin Kuperasov, Ivan Savitskiy i Víktor Manakov)
** Campió d'Europa júnior en Persecució per equips (amb Konstantin Kuperasov, Ivan Savitskiy i Víktor Manakov)
* 2012
** Campió d'Europa sub-23 en Persecució per equips (amb Víktor Manakov, Nikolay Zhurkin i Ivan Savitskiy)

## Palmarès en ruta

* 2009
** Vencedor d'una etapa a la Cursa de la Pau júnior
* 2011
** 1r a la Bordeus-Saintes
* 2015
** Vencedor d'una etapa als Cinc anells de Moscou
* 2017
** Vencedor d'una etapa als Cinc anells de Moscou

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Comtat de Darab

El comtat de Darab és una divisió administrativa de la província de Fars a l'Iran. Anteriorment era part del districte o comtat de Fasa (actualment situat a l'oest), del que després fou separat. El comtat actual inclou uns 500 poblets. La capital és la vila de Darab. El 1996 tenia una població de 210.935 habitants.
Té un clima calorós a l'estiu i poc fred a l'hivern. La regió produeix fruites, cereals, cotó i tabac; a la part sud hi habita la tribu baharlu. Algunes mines de sal foren utilitzades ja antigament.
# Southgate (Kentucky)

Southgate és una població dels Estats Units a l'estat de Kentucky. Segons el cens del 2000 tenia 3.472 habitants.

## Demografia

Segons el cens del 2000, Southgate tenia 3.472 habitants, 1.601 habitatges, i 944 famílies. La densitat de població era de 944 habitants/km².
Dels 1.601 habitatges en un 26% hi vivien nens de menys de 18 anys, en un 44,3% hi vivien parelles casades, en un 11,6% dones solteres, i en un 41% no eren unitats familiars. En el 35,7% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,82.
Per edats la població es repartia de la següent manera: un 21,7% tenia menys de 18 anys, un 8% entre 18 i 24, un 35% entre 25 i 44, un 20,7% de 45 a 60 i un 14,7% 65 anys o més.
L'edat mediana era de 36 anys. Per cada 100 dones de 18 o més anys hi havia 80,8 homes.
La renda mediana per habitatge era de 42.257 $ i la renda mediana per família de 53.365 $. Els homes tenien una renda mediana de 37.846 $ mentre que les dones 27.634 $. La renda per capita de la població era de 24.188 $. Entorn de l'1,5% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Southgate». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
* ↑ «Geographic Comparison Table- Southgate». American Fact Finder. Oficina del Cens dels Estats Units, 12-01-2010.
# Victor Alexander Charles Warot

Victor Alexander Charles Warot, sovint citat només com a Charles Warot (Duinkerke, França, 14 de novembre de 1804 - Brussel·les, 29 de juny de 1836) fou un compositor belga nascut a França.
Fou alumne de Fridzeri a Anvers, el 1829 feu representar l'òpera L'aveugle de Clarens, deixant-ne quatre sense acabar. A més, deixà tres Misses, un Rèquiem i altres composicions religioses, així com una cantata. Durant algun temps fou segon director d'orquestra del teatre de la Moneda de Brussel·les.
Els seus germans Victor i Constant també foren músics i compositors.

## Bibliografia

* Enciclopèdia Espasa Volum núm. 69, pàg. 1612 (ISBN 84-239-4569-3)

## Enllaços externs

* Breu biografia (anglès)
* Índex d'obres
* Treballs per o sobre Victor Alexander Charles Warot Arxivat 2022-12-03 a Wayback Machine. en biblioteques (catàleg WorldCat) (anglès)
# Vèrtebra

Es denomina vèrtebra cada un dels ossos que conformen la columna vertebral. En els éssers humans hi ha 33-34 vèrtebres durant l'etapa fetal i en la infància (7 cervicals + 12 toràciques + 5 lumbars + 5 sacres + 4 o 5 del còccix), i durant l'etapa adulta només n'hi ha 26 pel fet que els ossos del sacre i el còccix se solden convertint-se en un os cada un. Cadascuna d'elles es troba separada de la immediata inferior per mitjà d'un disc intervertebral, exceptuant les 5 vèrtebres del sacre i les 4 del còccix, per la seva unió. Les vèrtebres s'alineen entre si pels anomenats cossos vertebrals i per les seves apòfisis articulars. Entre una vèrtebra i una altra hi ha nuclis de teixit connectiu lax que s'anomenen discs intervertebrals. Amb excepció de la primera i la segona vèrtebra cervical, les anomenades vèrtebres veritables o movibles (pertanyents a les esmentades tres regions superiors) presenten certs trets comuns que són millor reconeguts examinant una vèrtebra del mig de la regió toràcica.

## Estructura

* Cos vertebral
* Pedicle
* Apòfisis
** Transverses
** Espinoses
** Articulars
*** Superior
*** Inferior
* Làmina
* Forats
** Intervertebrals (Entre dues vèrtebres)
** Vertebral (Per on passa la medul·la espinal)
* Disc intervertebral

## Variacions regionals

Es distingeixen per la seva morfologia i localització:
* Cervicals.
* Dorsals o toràciques
* Lumbars
* Sacres
* Coccigeals
# Plaça de Cagancha

La Plaça de Cagancha (castellà: Plaza de Cagancha o Plaza Libertad) és un dels llocs més característics de la ciutat de Montevideo, capital de l'Uruguai.
Es troba al centre de la ciutat, sobre l'Avenida 18 de Julio i és el punt fonamental —quilòmetre zero— de les carreteres nacionals.

## Enllaços externs

* La Columna de la Paz a través del tiempo Arxivat 2008-09-15 a Wayback Machine. (castellà)
# Claiborne

Claiborne és una població dels Estats Units a l'estat de Louisiana. Segons el cens del 2000 tenia 9.830 habitants.

## Demografia

Segons el cens del 2000, Claiborne tenia 9.830 habitants, 3.759 habitatges, i 2.823 famílies. La densitat de població era de 375,4 habitants/km².
Dels 3.759 habitatges en un 40,2% hi vivien nens de menys de 18 anys, en un 59,3% hi vivien parelles casades, en un 12,4% dones solteres, i en un 24,9% no eren unitats familiars. En el 21,8% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,05.
Per edats la població es repartia de la següent manera: un 28,4% tenia menys de 18 anys, un 8,9% entre 18 i 24, un 32% entre 25 i 44, un 20,9% de 45 a 60 i un 9,8% 65 anys o més.
L'edat mediana era de 33 anys. Per cada 100 dones de 18 o més anys hi havia 84,4 homes.
La renda mediana per habitatge era de 45.200 $ i la renda mediana per família de 54.041 $. Els homes tenien una renda mediana de 37.000 $ mentre que les dones 26.008 $. La renda per capita de la població era de 20.816 $. Entorn del 6,7% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Claiborne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Claiborne». American Fact Finder. Oficina del Cens dels Estats Units, 12-01-2010.
# Delvina

Delvina o Delvinë (en albanès i turc, en grec Δέλβινο, Délvino) és una ciutat del comtat de Vlorë a Albània, 16 km al nord-est de Saranda. És cap del districte de Delvina, però ha perdut població després de 1991 i el 2004 s'estimava que només hi vivien 4.200 persones.
Està situada en un turó a 320 metres sobre el nivell de la mar, a 17 km de la costa de la mar Jònica. La ciutat és gairebé un llarg carrer mercantil rodejat de camps d'oliveres i tarongers amb cases de pagès. Està dominada per les ruïnes d'una vella fortalesa, probablement romana d'Orient. A les estimacions de 1940 la població s'estimava en 3.000 habitants. Sota els otomans fou capçalera del sandjak de Delvina. A la rodalia hi ha el lloc de l'antiga Phoenice, declarada parc arqueològic el 2005. El turisme ha beneficat a Saranda però no ha arribat a Delvina.
La seva història és desconeguda però devia arribar a certa importància doncs Constantí IX Monòmac (1042-1054) hi va construir una església (Sant Nicolau = Kisha Shen Kollit be Mesopotam) les restes de les quals es van conservar almenys fins a la Segona Guerra Mundial. La fortalesa és del mateix temps o pocs anys després i encara existeix. Al segle xiii fou part del despotat de l'Epir i al segle xiv era governada per la família Delvina, que en alguns moments va estar sota influència de catalans i venecians; el 1354 Mehmet Ali Pasha Delvina consta com a senyor del castell i la ciutat.
L'otomà Sinan Pasha hi va arribar per primer cop el 1431/1432. La dominació otomana es va establir al final del segle xv però mai no fou ben acceptada per la població i no es va poder considerar definitiva fins al 1537 en què fou dominada per Ayas Pasha. Al segle xvi fou un dels centres de l'orde de dervixos dels Khalwatiyya, portada de Janina vers el 1530 per Yakub Efendi; després van seguir els Bektashiyya. La mesquita principal fou la Khunkar djami fundada en temps de Baiazet II (avui ja desapareguda com altres restes musulmanes excepte la mesquita d'Hadjdji Ahmad Agha construïda el 1872). Ewliya Celebi va visitar la ciutat el 1670 i la va considerar una gran colònia otomana.
El 1912 fou dominada pels grecs i el 1913 fou integrada al nou principat d'Albània i després va seguir la història general del país. El 1920 va arribar a primer ministre Sulayman Delvina (18984-1933) nadiu de la ciutat, que va traslladar el govern de Durazzo a Tirana (febrer de 1920) i va establir així la capitalitat d'aquesta darrera.

## Bibliografia

* W. Leake, Travels in Notherns Greece, Londres, 1835
* Sami Frasheri, Kamus al-alam, Istanbul, 1890.
# South Park View

South Park View és una població dels Estats Units a l'estat de Kentucky. Segons el cens del 2000 tenia 196 habitants.

## Demografia

Segons el cens del 2000, South Park View tenia 196 habitants, 67 habitatges, i 56 famílies. La densitat de població era de 688 habitants/km².
Dels 67 habitatges en un 32,8% hi vivien nens de menys de 18 anys, en un 70,1% hi vivien parelles casades, en un 7,5% dones solteres, i en un 16,4% no eren unitats familiars. En el 14,9% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,18.
Per edats la població es repartia de la següent manera: un 24% tenia menys de 18 anys, un 8,2% entre 18 i 24, un 30,1% entre 25 i 44, un 26% de 45 a 60 i un 11,7% 65 anys o més.
L'edat mediana era de 39 anys. Per cada 100 dones de 18 o més anys hi havia 96,1 homes.
La renda mediana per habitatge era de 51.563 $ i la renda mediana per família de 59.583 $. Els homes tenien una renda mediana de 34.583 $ mentre que les dones 23.250 $. La renda per capita de la població era de 19.482 $. Cap de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Park View». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- South Park View». American Fact Finder. Oficina del Cens dels Estats Units, 12-01-2010.
# Vilanòva d'Òlmes

Vilanòva d'Òlmes (Villeneuve-d'Olmes en francès; Vilanòva d'Òlmes en occità) és un municipi francès del departament de l'Arieja i la regió d'Occitània.
# Fisher Island

Fisher Island és una concentració de població designada pel cens dels Estats Units a l'estat de Florida. Segons el cens del 2000 tenia 467 habitants.

## Demografia

Segons el cens del 2000, Fisher Island tenia 467 habitants, 218 habitatges, i 149 famílies. La densitat de població era de 530,3 habitants/km².
Dels 218 habitatges en un 19,3% hi vivien nens de menys de 18 anys, en un 61,5% hi vivien parelles casades, en un 5,5% dones solteres, i en un 31,2% no eren unitats familiars. En el 26,6% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,51.
Per edats la població es repartia de la següent manera: un 15,6% tenia menys de 18 anys, un 3,2% entre 18 i 24, un 20,3% entre 25 i 44, un 45,6% de 45 a 60 i un 15,2% 65 anys o més.
L'edat mediana era de 51 anys. Per cada 100 dones de 18 o més anys hi havia 99 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fisher Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Fisher Island». American Fact Finder. Oficina del Cens dels Estats Units, 12-01-2010.
# Clarence (Louisiana)

Clarence és una població dels Estats Units a l'estat de Louisiana. Segons el cens del 2000 tenia 516 habitants.

## Demografia

Segons el cens del 2000, Clarence tenia 516 habitants, 191 habitatges, i 141 famílies. La densitat de població era de 125,3 habitants/km².
Dels 191 habitatges en un 40,8% hi vivien nens de menys de 18 anys, en un 36,1% hi vivien parelles casades, en un 33,5% dones solteres, i en un 25,7% no eren unitats familiars. En el 22,5% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,17.
Per edats la població es repartia de la següent manera: un 32,6% tenia menys de 18 anys, un 8,9% entre 18 i 24, un 24,8% entre 25 i 44, un 21,7% de 45 a 60 i un 12% 65 anys o més.
L'edat mediana era de 32 anys. Per cada 100 dones de 18 o més anys hi havia 78,5 homes.
La renda mediana per habitatge era de 25.278 $ i la renda mediana per família de 25.694 $. Els homes tenien una renda mediana de 24.375 $ mentre que les dones 17.841 $. La renda per capita de la població era de 13.360 $. Entorn del 27,9% de les famílies i el 28,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clarence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Clarence». American Fact Finder. Oficina del Cens dels Estats Units, 12-01-2010.
# Xiphophorus gordoni

Xiphophorus gordoni és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3,5 cm de longitud total i les femelles els 4.

## Distribució geogràfica

Es troba a Amèrica: nord de Mèxic.

## Referències

* ↑ The Taxonomicon (anglès)
* 1 2 «Xiphophorus gordoni» (en anglès). FishBase. Froese, Rainer; Pauly, Daniel (editors).

## Bibliografia

* Miller, R. R. & W. L. Minckley: Xiphophorus gordoni, a new species of platyfish from Coahuila, México. Copeia 1963 (núm. 3): 538-546. Any 1963.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Shepherdsville

Shepherdsville és una població dels Estats Units a l'estat de Kentucky. Segons el cens del 2000 tenia 8.334 habitants.

## Demografia

Segons el cens del 2000, Shepherdsville tenia 8.334 habitants, 3.177 habitatges, i 2.363 famílies. La densitat de població era de 305,6 habitants/km².
Dels 3.177 habitatges en un 41,6% hi vivien nens de menys de 18 anys, en un 52% hi vivien parelles casades, en un 17,3% dones solteres, i en un 25,6% no eren unitats familiars. En el 20,7% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 2,96.
Per edats la població es repartia de la següent manera: un 28,9% tenia menys de 18 anys, un 12,2% entre 18 i 24, un 33,4% entre 25 i 44, un 17,4% de 45 a 60 i un 8,1% 65 anys o més.
L'edat mediana era de 29 anys. Per cada 100 dones de 18 o més anys hi havia 90,8 homes.
La renda mediana per habitatge era de 36.103 $ i la renda mediana per família de 40.878 $. Els homes tenien una renda mediana de 31.324 $ mentre que les dones 22.871 $. La renda per capita de la població era de 16.519 $. Entorn del 13,7% de les famílies i el 15,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shepherdsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Shepherdsville». American Fact Finder. Oficina del Cens dels Estats Units, 12-01-2010.